**POSTOPEK VPISA V SREDNJE ŠOLE**

**Splošne informacije:**

Postopek vpisa v vse vrste programov srednjega šolstva ureja [Pravilnik o vpisu v srednje šole](http://pisrs.si/Pis.web/pregledPredpisa?id=PRAV6709) (Uradni list Republike Slovenije, št. 12/06, 17/06 in 12/08, 107/12).

Pravilnik določa, kako poteka priprava in objava razpisa za vpis, vsebino informativnih dni, ki jih organizirajo šole, ter postopek prijavljanja kandidatov za vpis. Posebej je določen postopek omejitve vpisa in izbire kandidatov v primeru omejitve.

Pri tem se izbira kandidatov **opravi v dveh krogih** in sicer šola na podlagi meril, ki jih določa posamezen izobraževalni program, izbere kandidate za 90 % razpisanih mest.

**V drugem krogu** lahko tisti kandidati, ki niso bili izbrani na šoli, na katero so prijavljeni, kandidirajo na preostalih 10% vpisnih mest na vseh šolah, ki omejujejo vpis in na vsa še prosta vpisna mesta na šolah, ki nimajo dovolj prijavljenih kandidatov.

Nadalje pravilnik določa posamezne roke za vpis ter postopek vpisa v višje letnike izobraževanja. Na podlagi pravilnika minister, pristojen za šolstvo, za vsako leto sprejme **rokovnik**, ki je podlaga za vodenje in usklajevanje aktivnosti, potrebnih za pripravo skupnih razpisov in za izvedbo vpisa.

Več o postopku vpisa lahko izveste na [spletni strani Ministrstva za izobraževanje, znanost in šport.](http://www.mizs.gov.si/si/delovna_podrocja/direktorat_za_srednje_in_visje_solstvo_ter_izobrazevanje_odraslih/srednjesolsko_izobrazevanje/vpis_v_srednje_sole/)

**Interne informacije Gimnazije Jurija Vege:**

Prosimo vas, da ob izpolnjevanju obrazca za vpis napišete:

1. alternativen 2. tuj jezik (če ste označili za 2. tuj jezik nemščino, napišete še alternativo - se pravi, če nemščine ne bo, kateri tuj jezik, bi se še želeli učiti? Izbirate med italijanščino in španščino)
2. enega bodočega dijaka, s komer bi želeli biti v razredu